b"\n_START_ARTICLE_\nDesnitrificaci\xc3\xb3\n_START_PARAGRAPH_\nLa desnitrificaci\xc3\xb3 dins la natura, \xc3\xa9s un proc\xc3\xa9s microbi\xc3\xa0 de reducci\xc3\xb3 del nitrat que acaba alliberant dinitrogen molecular (N\xe2\x82\x82). En termes del cicle del nitrogen, la desnitrificaci\xc3\xb3 completa el cicle en tornar el N\xe2\x82\x82 a l'atmosfera. Tamb\xc3\xa9 \xc3\xa9s possible, per\xc3\xb2 menys comuna, la reducci\xc3\xb3 directa del nitrat a amoni a c\xc3\xa0rrec d'organismes microbians que tinguin un gen especial anomenat gen-nrf. La desnitrificaci\xc3\xb3 \xc3\xa9s el proc\xc3\xa9s invers al de la nitrificaci\xc3\xb3.\n_START_SECTION_\nImport\xc3\xa0ncia mediambiental\n_START_PARAGRAPH_\nUna de les formes de contaminaci\xc3\xb3 actualment m\xc3\xa9s comuna i m\xc3\xa9s greu pel medi ambient i la salut, \xc3\xa9s la pres\xc3\xa8ncia excessiva de nitrats en les terres (efecte de l'adobament) que passen a les aig\xc3\xbces superficials o subterr\xc3\xa0nies. A m\xc3\xa9s, cal tractar, desnitrificant-les, grans quantitats d'aig\xc3\xbces residuals i potabilitzar aig\xc3\xbces. Una de les formes de reduir el nitrogen oxidat \xc3\xa9s la via qu\xc3\xadmica a trav\xc3\xa9s del bescanvi i\xc3\xb2nic, l'osmosi inversa i l'electrodi\xc3\xa0lisi. L'alternativa a la qu\xc3\xadmica \xc3\xa9s la desnitrificaci\xc3\xb3 biol\xc3\xb2gica. El proc\xc3\xa9s biol\xc3\xb2gic el fan principalment per bacteris heterotr\xc3\xb2fics (com l'anomenat Paracoccus denitrificans i diverses pseudomones), per\xc3\xb2 tamb\xc3\xa9 de bacteris autotr\xc3\xb2fics (com.,Thiobacillus denitrificans)._NEWLINE_La desnitrificaci\xc3\xb3 t\xc3\xa9 lloc sota condicions especials en ecosistemes terrestres i tamb\xc3\xa9 en els marins. En general aix\xc3\xb2 s'esdev\xc3\xa9 on l'oxigen es troba en poca quantitat i la respiraci\xc3\xb3 dels bacteris han de fer servir nitrat com a substitut de l'oxigen en el paper d'acceptors d'electrons. Donada la gran concentraci\xc3\xb3 d'oxigen en l'atmosfera terrestre la desnitrificaci\xc3\xb3 nom\xc3\xa9s ocorren en ambients on el consum d'oxigen n'excedeix la taxa de subministrament, tals com alguns s\xc3\xb2ls i aiguamolls, llocs pobrament oxigenats dels oceans i sediments del fons mar\xc3\xad."